title: Dragón
text: O dragón (d'o latín draco, y iste d'o griego drakon, "gripia" u "serpient", y iste de δρακεῖν, infinitivo aorista activo de δέρκομαι, puedo veyer clarament) ye un animal fantastico mui conoixito en Europa y Asia.
  
  Basicament ye una gran serpient con dos garras, u a vegatas quatre, y con una parella d'alas. O suyo rostro, asinas como atras partis d'o cuerpo, gosan estar más relacionatas con tercers animals, como leons u bous. En totz os puestos se diz que os dragons pueden chitar fuego por a boca y son capables de cremar qualsiquier cosa.
  
  Por un regular son salvaches y malignos. Matan as ramatas y os suyos amos. A sobén cusiran grans trasoros en solitario y tienen una gran sabiduría. Los esfensan mientres largos tiempos debito a la suya larga vida y a la capacitat de veyer incluso quan son durmindo ya que no tienen parpagos, igual que as serpients.
  
  Dragons en Aragón 
  O dragón ye un animal muit relacionato con a mitolochía aragonesa y con o patrón d'Aragón, Sant Chorche.
  
  Destaca a falordia d'o Dragón d'Uruel que viviba en a Penya Uruel, amán de Chaca. Se deciba que a mirata d'os dragons himpnotizaba a qui la uellaba, por ixo un caballero aragonés aproveito isto ta matar a lo dragón. Pulió lo suyo escudo, como un mirallo y puyó enta la espelunga a on viviba o dragón fendo que iste mira-se o escudo y s'himpnotiza-se con a suya propia uellata mientres o caballero l'amortaba.
  
  Atras falordias de dragons en Aragón son:
   O dragón d'Ambel, que viviba en Ambel.
   O dragón de Bronchales, que viviba en Bronchales.
   Dragons guardians de Cadret.
   Lo Dugo, un dragón que viviba en Castillon Roi.
   O dragón de Corbalán, que viviba en Corbalán.
   O viello dragón que viviba adintro d'o Pozo de los Aines en Grisel.
   A Sierpe de Val d'Algorfa, que aterrorizó Val d'Algorfa l'11 de chulio de 1748. Bell autor interpreta que en realidat estió un tornado.
  
  Dragons en fuents aragonesas 
  
  Pero IV estió lo primer rei d'Aragón que emplegó lo simbolo d'o dragón alato en o suyo casco de combate. Se diz que os soldatos d'Aragón chilaban en as barallas Por San Chorche, D'Aragón!, por o qualo teneba probablement un doble sentito l'adopción d'o dragón como simbolo d'os reis d'Aragón, a relación con o suyo patron y o pareixito fonolochico con o nombre d'o país.
  
  Más tardi os simbolo heraldico d'o dragón (o "drac alat" en catalán) en Valencia ý atros territorios d'a corona esdevinio un murciagalo por o suyo pareixito con "rat alat" (forma asimilable a "murciagalo" en catalán).
  
  En o "Libro d'el Trasoro" dedican o capítol 141 a los dragons:
  
  Referencias 
  
  Mitolochía aragonesa
  Animals fantasticos
  Creyaturas d'o Sinyor d'os Aniellos